અત્રે ઉલ્લેખનીય છે કે પોલીસ કર્મચારીઓ પર હુમલો થવાની આ એક ઘટના નહીં, પરંતુ અનેક ઘટનાઓ ઘટી રહી છે. આઠ નવેમ્બરના રોજ સરદારનગર વિસ્તારમાં રખડતા ઢોરને પકડવા માટે મ્યુનિસિપલ કોર્પોરેશનની ટીમ અને પોલીસની ટીમ પર માલધારીઓએ પથ્થરમારો કર્યો હતો, જેમાં એક પીઆઇને પથ્થર વાગતાં ગંભીર ઇજા પહોંચી હતી. આ સિવાય ખોખરા-ભાઇપુરામાં આરોપીને પકડવા ગયેલી ક્રાઇમ બ્રાંચની ટીમના બે પોલીસ કર્મચારી પર હુમલો થયો હતો.